ডিএসই ও সিএসই সূত্রে জানা যায়, কোম্পানির পরিচালক হাবিবুল আলম, মোস্তফা আকবর, আখতারুজ্জামান মঞ্জু, আজিমুল হক কয়েক দফায় ২০১২ সালের জুলাই মাসে প্রায় ৫৮ হাজার শেয়ার কিনেন ১৫.৫০ টাকা থেকে ১৬ টাকা দরের মধ্যে। অথচ মে-জুন মাসেই কোম্পানির শেয়ারের মূল্য প্রায় ২৮.৮০ টাকা থেকে ২০.৫০ টাকা দরের মধ্যে লেনদেন হয়। আবার উদ্যোক্তা-পরিচালকগন শেয়ার কেনার পরের মাস থেকেই শেয়ারের দর বাড়া শুরু করে। এ সময়ের মধ্যে কোম্পানির মূল্য সংবেদনশীল কোনো ধরনের তথ্য ছিল না। কেনই বা শেয়ারের দর হঠাৎ করে বাড়লো এবং কেনই বা হঠাৎ করে কমে গেল সে ব্যপারে কোনো কারন খুঁজে পাওয়া যায়নি।